Diari Oficial de la Generalitat Valenciana


Sumari del DOGV 3634, del 26-11-1999 (1999/9945)

Informació pública del programa d'actuació integrada per a la zona de Via Focense, camí Alt de Dénia a Xàbia.
-------------------------------------------------------------------------------------------------------------

### Dades del document

Número de DOGV
:   3634

Data del DOGV
:   26-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9945


Organisme emissor
:   Ajuntament de Dénia

Tipus de document
:   Anunci

Informació pública del programa d'actuació integrada per a la zona de Via Focense, camí Alt de Dénia a Xàbia. [1999/F9945]
  
Atés que s'ha observat una errada en la publicació d'un anunci d'informació pública en el Diari Oficial de la Generalitat Valenciana número 3.558, de data 11 d'agost de 1999, cal publicar-lo novament:
  
El senyor Juan Carlos González Camús ha formulat un programa d'actuació integrada (PAI) per a la zona de Via Focense, camí Alt de Dénia a Xàbia, acompanyat d'alternativa tècnica del programa, composta al seu torn de no-necessitat de cèdula d'urbanització i avantprojecte d'urbanització, a l'empara del que es disposa en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'article 46.3 de la Llei Reguladora de l'Activitat Urbanística, pertoca sotmetre el programa mencionat, amb tota la documentació annexa, a informació pública per un termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat els interessats en aquest procediment podran formular qualssevol al·legacions que els convinguen segons dret, així com altres alternatives tècniques; en aquest cas es presentarà una caució d'1.000.000 de pessetes. Aquesta pròrroga es publicarà al tauler d'edictes d'aquest ajuntament, i es comunicarà a aquelles persones que hagueren presentat proposicions juridicoeconòmiques.
  
La referida documentació, així com l'expedient administratiu, es podran consultar als locals de l'Ajuntament de Dénia (Servei d'Urbanisme), situats a la plaça de la Constitució, número 10, 03750 Dénia (Alacant), els dies hàbils de 09.00 a 13.00 hores.
  
Les al·legacions que, si és el cas, es formularen seran presentades davant de l'Ajuntament de Dénia, dirigides al Servei d'Urbanisme.
  
Els propietaris i titulars de drets afectats per la reparcel·lació forçosa estan obligats a exhibir els títols que posseïsquen i declarar les situacions jurídiques que coneguen i afecten les seues finques.
  
Finalment, mitjançant aquest anunci, segons el que estableix l'article 46, paràgrafs quart i cinqué de l'esmentada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia següent hàbil a l'acabament del termini de 20 dies anteriorment indicat. Durant aquest termini es podran formular les referides proposicions a l'Ajuntament de Dénia, en horari de 09.00 a 13.00 hores. Una vegada haja acabat aquest segon termini, el següent dia hàbil, excepte si és dissabte, cas en què s'haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament de Dénia.